CELEX: 62013CA0529
Language: lv
Date: 2015-01-21 00:00:00
Title: Lieta C-529/13: Tiesas (otrā palāta) 2015. gada 21. janvāra spriedums (Verwaltungsgerichtshof (Austrija) lūgums sniegt prejudiciālu nolēmumu) – Georg Felber/Bundesministerin für Unterricht, Kunst und Kultur Lūgums sniegt prejudiciālu nolēmumu – Sociālā politika – Direktīva 2000/78/EK – 2. panta 1. punkts un 2. punkta a) apakšpunkts un 6. panta 1. un 2. punkts – Atšķirīga attieksme vecuma dēļ – Civildienests – Pensiju shēma – Valsts tiesiskais regulējums, kurā netiek ņemts vērā mācību laiks pirms 18 gadu vecuma sasniegšanas

30.3.2015   
            
            
               LV
            
            
               Eiropas Savienības Oficiālais Vēstnesis
            
            
               C 107/10
            
         
      Tiesas (otrā palāta) 2015. gada 21. janvāra spriedums (Verwaltungsgerichtshof (Austrija) lūgums sniegt prejudiciālu nolēmumu) – Georg Felber/Bundesministerin für Unterricht, Kunst und Kultur
      
      (Lieta C-529/13) (1)
      
      (Lūgums sniegt prejudiciālu nolēmumu - Sociālā politika - Direktīva 2000/78/EK - 2. panta 1. punkts un 2. punkta a) apakšpunkts un 6. panta 1. un 2. punkts - Atšķirīga attieksme vecuma dēļ - Civildienests - Pensiju shēma - Valsts tiesiskais regulējums, kurā netiek ņemts vērā mācību laiks pirms 18 gadu vecuma sasniegšanas)
      (2015/C 107/12)
      Tiesvedības valoda – vācu
      
         Iesniedzējtiesa
      
      
         Verwaltungsgerichtshof
      
      
         Pamatlietas puses
      
      
         Prasītājs: Georg Felber
      
      
         Atbildētāja: Bundesministerin für Unterricht, Kunst und Kultur
      
      
         Rezolutīvā daļa:
      
      Padomes 2000. gada 27. novembra Direktīvas 2000/78/EK, ar ko nosaka kopēju sistēmu vienlīdzīgai attieksmei pret nodarbinātību un profesiju, 2. panta 1. punkts un 2. punkta a) apakšpunkts un 6. panta 1. punkts ir jāinterpretē tādējādi, ka ar tiem tiek pieļauts tāds valsts tiesiskais regulējums kā pamatlietā, kurā, nosakot ierēdņa tiesības uz pensiju, kā arī tā vecuma pensijas apmēra aprēķinā netiek ņemts vērā viņa mācību laiks pirms 18 gadu vecuma sasniegšanas, ja tas, pirmkārt, ir objektīvi un loģiski pamatots ar likumīgu mērķi, kas saistīts ar nodarbinātības un darba tirgus politiku, un, otrkārt, ir atbilstīgs un vajadzīgs līdzeklis šī mērķa īstenošanai.
      
         (1)  OV C 15, 18.1.2014.